text: Landsby kræver en rundkørsel
  23 oktober 2010 kl. 10.02
  Landsbyen Krusbjerg ved Varde kæmper lige nu en forgæves kamp mod Varde Kommune for at få en rundkørsel i landsbyen. Kravet kommer efter flere ulykker i et farligt kryds.
  Ejendommen Krusbjergvej 18 har i løbet af 2 måneder i efteråret 2009 oplevet 2 gange, at biler har påkørt ejendommen eller dele deraf.
  Samtidig oplever beboerne gang på gang, at bilister krydser Krusbjergvej uden at tage farten af bilen og en del fortsætter i skilte eller op i marken i krydsets sydside.
  Ansatte i kommunen har nu udarbejdet et projekt, der efter beboernes mening vil forværre trafikproblemerne. 
  Kommunen vil etablere et T-kryds, mens beboerne altså ønsker en rundkørsel.
  Derfor samles der lige nu underskrifter i landsbyen mod kommunens planer.
  